L 302/92
3.2.
FI
Euroopan unionin virallinen lehti
22.11.2022
Konfiguraatiossa ”REESS-järjestelmän lataustila kytkettynä sähköverkkoon” käytettävät SE-asennelmat on testat­ tava tämän liitteen lisäyksen kuvassa 2 esitetyn testijärjestelyn mukaisesti.
3.2.1.
Suojauskonfiguraation on oltava sarjatuotantoajoneuvoa vastaava.
Kaikki suojatut korkeajänniteosat on yhdistet­ tävä asianmukaisesti maahan pienellä impedanssilla (keinoverkko, kaapelit, liittimet jne.).
SE-asennelmat ja kuor­ mat on yhdistettävä maahan.
Ulkoinen korkeajännitteinen virransyöttö on kytkettävä läpivientisuodattimien kautta.
3.2.2.
SE-asennelman virransyöttöjohto kytketään virtalähteeseen korkeajännitteisen keinoverkon kautta (SE-järjestelmä, johon syötetään korkeajännitteistä tasavirtaa) ja/tai keinosähköverkon kautta (SE-järjestelmä, johon syötetään vaihtovirtaa).
Korkeajännitteistä tasavirtaa syötetään SE-asennelmaan 5 μH:n/50 Ω:n korkeajännitteisen keinoverkon kautta (ks. lisäyksen 8 kohta 2).
Tasavirtaa syötetään SE-asennelmaan 50 μH:n/50 Ω:n keinosähköverkon kautta (ks. lisäyksen 8 kohta 4).
3.2.3.
Ellei toisin määrätä, maatason etureunan kanssa samansuuntaisten matala- ja korkeajännitteisten johdinsarjojen pituuden on oltava 1 500 mm (±75 mm).
Testausjohdinsarjan kokonaispituuden liitin mukaan luettuna on oltava 1 700 mm (+300/–0 mm).
Matala- ja korkeajännitteisten johdinsarjojen välisen etäisyyden on oltava 100 mm (+100/–0 mm)
3.2.4.
Koko johdinsarja on sijoitettava johtamattomalle materiaalille, jonka eristevakio on pieni (εr ≤ 1,4), 50 mm (±5 mm) maatason yläpuolelle.
3.2.5.
Positiiviset ja negatiiviset suojatut korkeajännitteiset syöttöjohdot ja kolmivaihejohdot voivat olla koaksiaalikaa­ peleita tai sijaita yhteisessä suojuksessa käytetyn kytkentäjärjestelmän mukaan.
Vaihtoehtoisesti voidaan käyttää ajoneuvon alkuperäistä korkeajännitejohdinsarjaa.
3.2.6.
Ellei toisin määrätä, SE-asennelman kotelo on kiinnitettävä maatasoon joko suoraan tai määrätyn impedanssin kautta.
3.2.7.
Kun käytetään ajoneuvossa olevaa laturia, vaihto-/tasavirtajohdot on sijoitettava kauimmas antennista (matala- ja korkeajännitejohdinsarjojen taakse).
Vaihto-/tasavirtajohtojen ja lähimmän johdinsarjan (matala tai korkea jänni­ te) välisen etäisyyden on oltava 100 mm (+100/–0 mm).
3.3.
Vaihtoehtoinen mittauspaikka Vaihtoehtona radiokaiuttoman suojatun tilan menetelmälle (absorber lined shielded enclosure – ALSE) voidaan käyttää avointa testauspaikkaa (open area test site – OATS) joka täyttää standardin CISPR 16-1-4 vaatimukset (ks. tämän liitteen lisäyksen kuva 1).
3.4.
Ympäristö Ennen päätestiä tai sen jälkeen on varmistettava mittaamalla, että ympäristössä ei ole ylimääräisiä häiriöitä tai signaaleja, jotka voisivat vaikuttaa olennaisesti mittaukseen.
Ylimääräisen kohinan tai signaalin, lukuun ottamatta tarkoituksellista kapeakaistaista säteilyä, on tässä mittauksessa oltava vähintään 6 dB alle tämän säännön koh­ dassa 6.5.2.1 määritellyn häiriörajan.